**Azi nu am moarte, timp!**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmi pare rău, sunt așteptată, moarte.

Azi am de mers cu treabă-n altă parte.

Poți să te duci la altul dacă vrei

În coasa ta, alt suflet să îți iei.

Dar poate faci și tu o pauză pe azi,

Oricine merită un scurt popas.

În viața asta agitată pe pământ

Nu prea mai avem timp de stat pe drum.

Nici pentru tine timp nu mai avem

Ca să ne iei din viață, vezi ce greu,

Cât umbli după noi ca să ne prinzi,

Că uneori îți ieși și tu din minți.

Du-te dar moarte, către alt hotar.

Astăzi n-am timp de tine, nici să beau

Un strop de apă în acest deșert al lumii

În care toți ne zbatem să trăim

Și tu ne-aștepți la colt, vrei să murim?!

Păi cum așa, când nici n-am terminat

Nici jumătatea drumului de alergat?!

Crezi tu, că timp avem noi astăzi pentru tine?

Păi dragă moarte, ascultă aicea bine:

Plec dimineața, cam pe la vreo șase,

Ca să am timp s-ajung la opt și-mi bate

Deja amiaza-n geam că e târziu.

Și n-am băut un strop de apă. Știu

și eu că trebuie să mai respir

puțin, dar deja-I cinci, aproape e târziu.

Și pân-la opt mai am de terminat

Câteva lucruri rămase, dar de fapt

Nici pentru ele astăzi nu am timp.

Ia uite, moarte, deja e tărziu!

La opt mă hotărăsc să plec spre casă

Și iar este tărzie clipa noastră.

Ajung, mă pun în pat să stau un pic

Și adorm cu cartea lângă cap și-n vis

Încerc să rânduiesc din ce-a rămas.

Vezi moarte, nici în vis n-am timp să scap,

De alergăt, de griji, de toate.

Și tu vii să mă-ntrebi de sănătate?!

Păi moarte, dacă vrei să facem schimb,

Rămâi în locul meu măcar un timp!

Dacă nu vrei, dacă m-ai înțeles,

Păi du-te, moarte, caută-ți alt leș

Să duci cu tine-n lumea-ntunecată.

Pe mine foarte greau mă prinzi, alt-dată,

Când vei veni, ascute-ți coasa bine,

Să tai pământu-n două, că pe mine,

Nici tu, nici coasa ta și nici pământu

Nu poate să mă țină-n loc. Doar gândul

la tine, de cât ești de-ntunecată

Și deja-mi pune la picioare roată.

Poate că voi veni cândva cu tine,

Dar nu acum e timpul pentru mine.

Azi, inima îmi bate tare, tare.

Și nu am moarte drum peste hotare.

Ia uite ce-ți mai spun, ca să nu zici

Că ai venit degeaba pân-aici

Ia tu cu tine, boala, sărăcia,

Ia vremea rea și uite, ia hoția!

Și dacă crezi că este prea puțin,

Ia-ți și tu o vacanță până vin!